Prva Brazilska Republika
<s>Prva Brazilska Republika, službeno Republika Sjedinjenih Država Brazila (portugalski: República dos Estados Unidos do Brasil), a kolokvijalno znana i kao República Velha (srpskohrvatski: Stara Republika) je naziv za period brazilske povijesti od 1889. do 1930. godine.</s>

<s>Dana 15. studenog 1889. godine, malobrojna vojna garnitura izvela je državni udar i svrgnula cara Pedra II s trona.</s><s>Time je efektivno dokinuto Brazilsko Carstvo, a uspostavljena je republika čiji je prvi predsjednik postao Deodoro da Fonseca.</s><s>Država je bila uređena kao ustavna demokracija, mada je demokracija bila samo nominalna.</s><s>U stvarnosti su izbori bili namještani, a stanovnici ruralnih dijelova zemlje su bili prisiljavani glasati za odabrane kandidate (koronelizam), a ako ni to ne bi dovelo do željenog ishoda, posebna kongresna komisija mogla je promijeniti rezultate glasovanja.</s><s>To je dovelo do toga da su se na mjestu predsjednika izmjenjivali moćni oligarsi iz država São Paulo i Minas Gerais.</s><s>Takav je režim dobio nadimak "café com leite" (srpskohrvatski: "kava s mlijekom"), zbog najznačajnijih proizvoda tih dvaju država.</s>

<s>U periodu neposredno prije Prvog svjetskog rata, Brazil je aktivno sudjelovao u utrci u naoružanju sa susjednim Čileom i Argentinom.</s><s>Uz to, suočio se sa serijom internih konflikata i pobuna, među kojima je i Rat Canudosa.</s><s>Ipak, Brazil nije sudjelovao u Prvom svjetskom ratu sve do 1917. godine, kada je predsjednik Venceslau Brás potpisao objavu rata Centralnim silama, mada je njegov stvarni doprinos ostao malen.</s>

<s>Dvadesete godine donijele su gospodarsku krizu i neuspješan pokušaj reformi te promjene dotadašnje politike.</s><s>Ključan događaj bio je izbor Arthura Bernardesa za predsjednika, iste godine kada izbivaju i petogodišnje tenentističke pobune.</s><s>Godine 1930., Getúlio Vargas je uspješno proveo revoluciju i došao na čelo države kao diktator.</s><s>Njegova vladavina trajat će sve do 1945. godine, a taj će period biti znan kao Vargasova era.</s>

<s>Historija Brazila
Bivše države u Južnoj Americi</s>

